*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 11ης Μαρτίου 1983

που αφορά το Βασίλειο του Βελγίου, κατ' εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 περί των ιδίων πόρων των προερχομένων από το φόρο προστιθέμενης αξίας

(Τα κείμενα στη γαλλική και ολλανδική γλώσσα είναι τα μόνα αυθεντικά)

(83/140/ΕΟΚ, Ευρατόμ, ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Εχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

τη συνθήκη για την ίδρυση της Ευρωπαϊκής Οίκονομικής Κοινότητας,

την απόφαση 70/243/ΕΚΑΧ, ΕΟΚ, Ευρατόμ του Συμβουλίου της 21ης Απριλίου 1970 περί αντικαταστάσεως των χρηματικών συνεισφορών των Κρατών μελών από ιδίους πόρους των Κοινοτήτων (1),

τον κανονισμό (ΕΟΚ, Ευρατόμ, ΕΚΑΧ) αριθ. 2892/77 του Συμβουλίου της 19ης Δεκεμβρίου 1977 περί εφαρμογής, ως προς τους ιδίους πόρους που προέρχονται από το φόρο προστιθέμενης αξίας, της απόφασης της 21ης Απριλίου 1970 περί αντικαταστάσεως των χρηματικών συνεισφορών των Κρατών μελών από ιδίους πόρους των Κοινοτήτων (2), και ιδίως το άρθρο 9 παράγραφος 3 πρώτο εδάφιο, το άρθρο 11 παράγραφος 1 δεύτερο εδάφιο και το άρθρο 13 παράγραφος 2,

Εκτιμώντας:

ότι για τα οικονομικά έτη 1979, 1980 και 1981, η Επιτροπή εξέδωσε, κατ' εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77, τις αποφάσεις 80/31/ΕΟΚ, Ευρατόμ, ΕΚΑΧ (3), 81/1017/Ευρατόμ, ΕΚΑΧ, ΕΟΚ (4) και 82/810/ΕΚΑΧ, ΕΟΚ, Ευρατόμ (5)·

ότι, αφενός, το Βασίλειο του Βελγίου ζητά την παράταση των αποφάσεων που έχουν ήδη εκθοθεί και ότι, αφετέρου, επειδή δεν διαθέτει πλέον το 1982 τα κατάλληλα στοιχεία, αλλά μόνο κατά προσέγγιση στοιχεία, προκειμένου να υπολογίσει τη βάση που αντιστοιχεί στις παραδόσεις γηπέδων προς οικοδόμηση που αναφέρονται στο άρθρο 4 παράγραφος 3 της έκτης οδηγίας 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των Κρατών μελών των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση (6), η οποία ονομάζεται στο εξής « εκτη οδηγία», πρέπει σ' αυτή την περίπτωση να επιτραπεί στο Βασίλειο του Βελγίου να υπολογίζει τη βάση των πόρων ΦΠΑ χρησιμοποιώντας κατά πρασέγγιση εκτιμήσεις·

ότι για τα πρώτα έτη εφαρμογής της έκτης οδηγίας πρέπει να χορηγούνται ετήσιες εγκρίσεις·

ότι η Συμβουλευτική Επιτροπή των Ιδίων Πόρων ενέκρινε την έκθεση στην οποία αναφέρονται οι γνώμες των μελών της για την απόφαση αυτή,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για τον υπολογισμό της βάσης των ιδίων πόρων ΦΠΑ που αφορούν το οικονομικό έτος 1982, χορηγείται στο Βασίλειο του Βελγίου η έγκριση, κατ' εφαρμογή του άρθρου 9 παράγραφος 3 πρώτο εδάφιο πρώτη περίπτωση του κανονισμού (ΕΟΚ, Ευρατόμ, ΕΚΑΧ) αριθ. 2892/77, να μη λάβει υπόψη τις ακόλουθες κατηγορίες πράξεων, που αναφέρονται στα παραρτήματα Ε και ΣΤ της έκτης οδηγίας:

1. Πράξεις αναφερόμενες στο άρθρο 13 υπό Α παράγραφος 1 περίπτωση στ) της έκτης οδηγίας, εκτός από τις πράξεις των ομάδων ιατρικού ή παραϊατρικού χαρακτήρα.

Παροχές υπηρεσιών που πραγματοποιούνται από ανεξάρτητες ενώσεις προσώπων που ασκούν δραστηριότητα η οποία απαλλάσσεται του φόρου ή για την οποία τα πρόσωπα αυτά δεν έχουν την ιδιότητα του υποκειμένου στο φόρο, με σκοπό την παροχή στα μέλη τους των αμέσως αναγκαίων υπηρεσιών για την άσκηση της δραστηριότητας αυτής, εφόσον οι ενώσεις αυτές απαιτούν από τα μέλη τους μόνο την εξόφληση του μέρους που τους αναλογεί επακριβώς από τις δαπάνες που έχουν αναληφθεί από κοινού, υπό τον όρο ότι η απαλλαγή αυτή δεν δημιουργεί κίνδυνο στρέβλωσης των όρων του ανταγωνισμού (παράρτημα Ε, πρώην σημείο 3).

2. Παροχές υπηρεσιών συγγραφέων, καλλιτεχνών και ερμηνευτών έργων τέχνης, εφόσον δεν πρόκειται για τις παροχές που αναφέρονται στο παράρτημα Β της δεύτερης οδηγίας 67/228/ΕΟΚ του Συμβουλίου (7).

Παροχές υπηρεσιών προς τους διοργανωτές διαλέξεων από τους ομιλητές, παροχές υπηρεσιών προς τους διοργανωτές θεαμάτων και συναυλιών προς τους παραγωγούς δίσκων και άλλων ειδών αναπαραγωγής ήχου, προς τους παραγωγούς κινηματογραφικών ταινιών και άλλων προϊόντων αναπαραγωγής της εικόνας από τους ηθοποιούς, τους διευθυντές ορχήστρας, τους μουσικούς και άλλους καλλιτέχνες για την εκτέλεση θεατρικών, κινηματογραφικών, μουσικών έργων ή χορογραφιών, ή θεαμάτων τσίρκου, ποικίλων μουσικών ή χορευτικών θεαμάτων («music-hall» και «cabaret») και παροχές υπηρεσιών προς τους διοργανωτές αγώνων ή αθλητικών επιδείξεων από άτομα που συμμετέχουν σε επιδείξεις ή αγώνες (παράρτημα ΣΤ, πρώην σημείο 2).

Άρθρο 2

Για τον υπολογισμό της βάσης των ιδίων πόρων ΦΠΑ που αφορούν το οικονομικό έτος 1982, χορηγείται στο Βασίλειο του Βελγίου η έγκριση, κατ' εφαρμογή του άρθρου 9 παράγραφος 3 πρώτο εδάφιο δεύτερη περίπτωση του κανονισμού (ΕΟΚ, Ευρατόμ, ΕΚΑΧ) αριθ. 2892/77, να υπολογίζει, χρησιμοποιώντας κατά προσέγγιση εκτιμήσεις, τη βάση τη σχετική με τις ακόλουθες κατηγορίες πράξεων που αναφέρονται στα παραρτήματα Ε και ΣΤ της έκτης οδηγίας:

1. Παροχές υπηρεσιών των πρακτορείων ταξιδίων που αναφέρονται στο άρθρο 26 της έκτης οδηγίας, καθώς και παροχές υπηρεσιών των πρακτορείων ταξιδίων που ενεργούν επ' ονόματι και για λογαριασμό του ταξιδιώτη, για ταξίδια τα οποία πραγματοποιούνται εκτός της Κοινότητας (παράρτημα Ε σημείο 15).

2. Παροχές υπηρεσιών των δικηγόρων, εφόσον δεν πρόκειται για τις παροχές υπηρεσιών που αναφέρονται στο παράρτημα Β της δεύτερης οδηγίας 67/228/ΕΟΚ (παράρτημα ΣΤ, πρώην σημείο 2).

3. Παροχές υπηρεσιών των συμβολαιογράφων και των δικαστικών κλητήρων (για το σύνολο των δραστηριοτήτων τους), εφόσον δεν πρόκειται για τις παροχές υπηρεσιών που αναφέρονται στο παράρτημα Β της δεύτερης οδηγίας 67/228/ΕΟΚ (παράρτημα ΣΤ, πρώην σημείο 2).

4. Παροχή περίθαλψης προς τα ζώα απο τους κτηνιάτρους (παράρτημα ΣΤ σημείο 9).

5. Εργασίες του πραγματοποιούνται από νοσοκομειακά ιδρύματα, οι οποίες δεν προβλέπονται από το άρθρο 13 υπό Α παράγραφος 1 περίπτωση β) της έκτης οδηγίας (παράρτημα ΣΤ σημείο 10).

6. Παραδόσεις γηπέδων προς οικοδόμηση που αναφέρονται στο άρθρο 4 παράγραφος 3 της έκτης οδηγίας (παράρτημα ΣΤ, πρώην σημείο 16).

Άρθρο 3

Η απόφαση αυτή απευθύνεται στο Βασίλειο του Βελγίου.

Έγινε στις Βρυξέλλες, στις 11 Μαρτίου 1983.

Για την Επιτροπή

Christopher TUGENDHAT

Αντιπρόεδρος

(1) ΕΕ αριθ. L 94 της 28. 4. 1970, σ. 19.

(2) ΕΕ αριθ. L 336 της 27. 12. 1977, σ. 8.

(3) ΕΕ αριθ. L 13 της 18. 1. 1980, σ. 31.

(4) ΕΕ αριθ. L 367 της 23. 12. 1981, σ. 33.

(5) ΕΕ αριθ. L 343 της 4. 12. 1982, σ. 16.

(6) ΕΕ αριθ. L 145 της 13. 6. 1977, σ. 1.

(1) ΕΕ αριθ. 71 της 14. 4. 1967, σ. 1303/67.